FMA I.Ae. 37

FMA I.Ae. 37 – reaktyvinio naikintuvo prototipas, iš Vokietijos po Antrojo pasaulinio karo pasitraukusių aviakonstruktorių XX a. šeštame dešimtmetyje kurtas Argentinoje. Lėktuvas niekuomet nebuvo išbandytas skrydyje varomas variklius, o pats projektas 1960 m. buvo nutrauktas.

Kūrimas 
Iš Vokietijos į Argentiną pasitraukęs aviakonstruktorius Reimaras Hortenas (Reimar Horten) apie 1952 m. pradėjo kurti reaktyvinį naikintuvą, gavusį indeksą I.Ae. 37. Naujasis projektas, priešingai nei 1951 m. nutraukti jo kurti skraidančio sparno projektai, buvo delta sparno tipo naikintuvas su oro įsiurbimo angoms iš abejų nosies pusių.

1953 m. pradėti sumažinto modelio bandymai aerodinaminiame tunelyje. 1954 m. spalio 1 d. pristatytas natūralaus dydžio maketas be variklio, kuris buvo išbandytas ore velkamas transportiniu Ju-52/m3.

Išskirtinė orlaivio ypatybė – pilnai stiklinė nosis ir joje gulomis įrengta piloto pozicija.

Modelio bandymų rezultatai buvo įvertinit teigiamai ir 1955 m. pradėta reaktyviniu varikliu „Rolls-Royce Derwent V“ varomo lėktuvo gamyba. Gamybos metu buvo nuspręsta, kad numatyto variklio galios nepakaks naikintuvui. Taip pat gamybos proceso eigoje, 1956 m., buvo nuspręsta įrengti tradicinės konstrukcijos piloto kabiną. Netrukus buvo priimtas sprendimas I.Ae. 37 vystyti kaip ikigarsinį mokymui skirtą lėktuvą, o pačios konstrukcijos pagrindu gaminti galingesnį, dviem sponsonuose sumontuotais varikliais varomą viršgarsinį naikintuvą, gavusį indeksą. I.A.e. 48, galintį išvystyti 2,2 Macho (apie 2700 km/h) greitį.

Prasidėjus lėšų taupymo kampanijai, 1960 m., likus vieneriems metams iki suplanuoto pirmojo I.Ae. 37 skrydžio abu projektai buvo nutraukti.

Specifikacijos (I.Ae. 37) 

Bendrosios charakteristikos

 Įgula: 1
 Ilgis: 11,78 m
 Sparno mojis: 10,00 m
 Aukštis: 4,92 m
 Sparnų plotas: 48,00 m2
 Svoris:
 tuščio: 3300 kg
 kilimo: 4800 kg
 Jėgainė: 16,02 kN traukos turboreaktyvinis variklis Rolls-Royce Derwent V

Skrydžio duomenys

 Maksimalus greitis: 800 km/h (500 mylių per valandą, 430 mazgų)
 Skrydžio nuotolis: 2 000 km (600 mylių, 520 jūrmylių)
 Skrydžio lubos: 11 000 m (36089 pėdos)

Bibliografija 
 (EN) Rivas, Santiago (2008). „Pioneers & Prototypes: Pulqui, Pulqui II and IA-37/48“. International Air Power Review. Westport, CT: AIRtime (25): 162–73. ISSN 1473-9917.
 (EN) „I.Ae 37“, GVRanjes, Tripod.
 (ES) FMA – Fábrica militar de aviones, Militaria arg.
 (EN) I.Ae 37
 (ES) I.Ae. 37 schemos
 (ES) Aviones, AR.
 (ES) „Hortendes “, Disc aircraft, US: Grey falcon

Išnašos 

Naikintuvai
Monoplanai
Eksperimentiniai orlaiviai
Horten orlaiviai
FMA orlaiviai
Delta sparnas